Oscars 2017: Hier is al die wennersDie sterre van La La Land, Ryan Gosling Emma Stone. Foto: Chris Pizzello/Invision/AP Die 89ste Oscar-toekennings is Sondagaand tydens ŉ glansgeleentheid in Hollywood gehou. Die TV-persoonlikheid en komediant, Jimmy Kimmel, was seremoniemeester by vanjaar se toekenningsgeleentheid. Die aand sal sekerlik onthou word vir Warren Beatty wat verkeerdelik aangekondig het dat La La Land as beste rolprent aangewys is. Moonlight het egter die gesogte toekenning gewen. Die musiekrolprent La La Land het nietemin met ses beeldjies weggewals. Emma Stone het haar eerste Oscar gewen toe sy as beste aktrise vereer is vir haar vertolking in La La Land. Die rolprent het 14 benoemings ontvang. Die enigste twee ander flieks wat in die geskiedenis van die Oscars vantevore 14 benoemings ontvang het, was Titanic en All about Eve. Hier is die wenners: Beste akteur Casey Affleck – Manchester by the Sea Beste aktrise Emma Stone – La La Land Beste mansbyspeler Mahershala Ali – Moonlight Viola Davis het die Oscar gewen vir beste vrouebyspeler. Foto: Jordan Strauss/Invision/AP Beste vrouebyspeler Viola Davis – Fences Beste rolprent Moonlight Beste regisseur Damien Chazelle – La La Land Beste oorspronklike draaiboek Kenneth Lonergan – Manchester by the Sea Beste aangepaste draaiboek Barry Jenkins – Moonlight Beste kostuumontwerp Fantastic Beasts and Where To Find Them Beste produksie-ontwerp La La Land Beste grimering en haarstilering Suicide Squad Beste kinematografie La La Land Beste filmredigering Hacksaw Ridge Beste klankredigering Arrival Stone en Gosling in La La Land Beste klankvermenging Hacksaw Ridge Beste visuele effekte The Jungle Book Beste animasie-kortfliek Piper Beste animasie Zootopia Beste dokumentêr O.J.: Made In America Beste profiel-dokumentêr The White Helmets Beste lewendeaksie-kortfliek Sing Beste buitelandse fliek The Salesman Beste oorspronklike vertelling La La Land Beste oorspronklike liedjie “City Of Stars” – La La Land